
Text rozhodnutia
SLOVENSKÁ REPUBLIKA
OPRAVNÉ UZNESENIE Ústavného súdu Slovenskej republiky III. ÚS 129/2018-95 Ústavný súd Slovenskej republiky na neverejnom zasadnutí senátu 10. apríla 2018 predbežne prerokoval ústavnú sťažnosť
zastúpeného advokátskou kanceláriou Kolíková & Partners, s. r. o., Radvanská 21, Bratislava, v mene ktorej koná advokát a konateľ Mgr. Lukáš Opett, PhD., vo veci namietaného porušenia jeho základných práv podľa čl. 15 ods. 1, čl. 16 ods. 1, čl. 23 ods. 5, čl. 46 ods. 1 a čl. 52 ods. 2 Ústavy Slovenskej republiky v spojení s čl. 1 ods. 1, čl. 53 a čl. 152 ods. 4 Ústavy Slovenskej republiky a práva podľa čl. 3 Dohovoru o ochrane ľudských práv a základných slobôd a namietaného porušenia čl. 2 ods. 1 a čl. 3 ods. 1 a 2 Dohovoru proti mučeniu a inému krutému, neľudskému alebo ponižujúcemu zaobchádzaniu alebo
trestaniu
rozhodnutím
ministerky
spravodlivosti
Slovenskej
republiky
č. 2984/2016/83/K09/IG zo 7. februára 2018 o povolení vydania do Ruskej federácie a takto rozhodol: 1. Záhlavie uznesenia Ústavného súdu Slovenskej republiky č. k. III. ÚS 129/201873 z 21. marca 2018 sa o p r a v u j e tak, že za slová „Dohovoru o ochrane ľudských práv a základných slobôd“ v k l a d á slová: „a namietaného porušenia čl. 2 ods. 1 a čl. 3 ods. 1 a 2 Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu“.
2. Bod 9 odôvodnenia uznesenia Ústavného súdu Slovenskej republiky č. k. III. ÚS 129/2018-73 z 21. marca 2018 sa o p r a v u j e tak, že na jeho konci sa d o p ĺ ň a veta: „Námietku porušenia čl. 2 ods. 1 a čl. 3 ods. 1 a 2 Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu vzhľadom na obsahovú totožnosť tu zahrnutých garancií s rozsahom záruk vyplývajúcich z čl. 3 Dohovoru o ochrane ľudských práv a základných slobôd, teda pre jej duplicitnosť, posúdil ústavný súd ako zjavne neopodstatnenú a ako takú ju podľa § 25 ods. 2 zákona o ústavnom súde odmietol. “ Odôvodnenie: I. 1. Ústavný súd Slovenskej republiky (ďalej len „ústavný súd“) uznesením č. k. III. ÚS 129/2018-73 z 21. marca 2018 prijal na ďalšie konanie sťažnosť
(ďalej len „sťažovateľ“), vo veci namietaného porušenia jeho základných práv podľa čl. 46 ods. 1 a čl. 52 ods. 2 Ústavy Slovenskej republiky (ďalej len „ústava“) a jeho práva podľa čl. 3 Dohovoru o ochrane ľudských práv a základných slobôd rozhodnutím ministerky spravodlivosti Slovenskej republiky č. 2984/2016/83/K09/IG zo 7. februára 2018 o povolení vydania do Ruskej federácie. V časti namietaného porušenia čl. 1 ods. 1, čl. 15 ods. 1, čl. 16 ods. 1, čl. 23 ods. 5, čl. 53 a čl. 152 ods. 4 ústavy sťažnosť pre nedostatok príčinnej súvislosti medzi obsahom argumentačnej línie sťažnosti a obsahom označených článkov ústavy posúdil ako zjavne neopodstatnenú a ako takú ju odmietol podľa § 25 ods. 2 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“).

2. V záhlaví uznesenia č. k. III. ÚS 129/2018-73 z 21. marca 2018 a v bode 9 odôvodnenia predmetného uznesenia ústavného súdu došlo k zrejmej nesprávnosti. Bezprostredne pred dňom neverejného zasadnutia 20. marca 2018 bolo ústavnému súdu doručené podanie sťažovateľa, ktorým sťažovateľ rozšíril petit svojej sťažnosti o námietku porušenia čl. 2 ods. 1 a čl. 3 ods. 1 a 2 Dohovoru proti mučeniu a inému krutému, neľudskému
alebo
ponižujúcemu
zaobchádzaniu
alebo
trestaniu.
V dôsledku
administratívneho pochybenia nebola predmetná námietka zahrnutá v písomnom vyhotovení uznesenia do predmetu konania ústavného súdu o sťažnosti sťažovateľa. 3. Podľa § 31a zákona o ústavnom súde ak tento zákon neustanovuje inak a povaha veci to nevylučuje, použijú sa na konanie pred ústavným súdom primerane ustanovenia Civilného sporového poriadku. Podľa § 224 Civilného sporového poriadku súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Vzhľadom na to, že v záhlaví a v bode 9 odôvodnenia písomného vyhotovenia uznesenia ústavného súdu č. k. III. ÚS 129/2018-73 z 21. marca 2018 došlo k zrejmej nesprávnosti, ústavný súd podľa § 31a zákona o ústavnom súde v spojení s § 224 Civilného sporového poriadku opravil bod 9 uznesenia ústavného súdu tak, ako to je uvedené vo výroku tohto uznesenia. P o u č e n i e : Proti tomuto rozhodnutiu nemožno podať opravný prostriedok. V Košiciach 10. apríla 2018

Zdroj: KAUZIS.SK – https://www.kauzis.sk/judikatura/r/ECLI:SK:USSR:2018:3.US.129.2018.2 (dáta aktuálne k 7. 11. 2026). Záväzné je znenie zverejnené súdom.




